मेरठ की चर्चित गीतकार स्व डॉ शैल रस्तोगी ने भी शताधिक लघुकथाएँ लिखीं, जो प्राय: सभी महत्वपूर्ण पत्र–पत्रिकाओं में प्रकाशित होकर पाठकों से सीधा सम्बन्ध स्थापित कर चुकी हैं। उनकी छप्पन लघुकथाओं का संग्रह ‘यह भी सच है’ है कि अतिरिक्त उनकी 75 लघुकथाओं का दूसरा संग्रह उनके निधन के बाद चर्चित कथाकारआलोचक डॉ सतीशराज पुष्करणा के संपादन में ‘ऐसा भी है’ प्रकाश में आकर ख्याति अर्जित कर चुका है। प्रकाशित हुआ है। ‘मनहूस’, ‘एक गुमनाम मौत’, ‘नई रोशनी’, ‘जीवन का नक्शा’ इत्यादि इनकी श्रेष्ठ लघुकथाएँ हैं; जिनकी चर्चा ‘यह भी सच है’ नामक पुस्तक की भूमिका लेखक डॉ सतीशराज पुष्करणा ने की है। शैल जी की छब्बीस अन्य लघुकथाएँ डॉ पुष्करणा के संपादन में प्रकाशित संकलन ‘आठ कोस की यात्रा’ में भी संकलित हैं।